《山居寂寥与世如隔是非不到荣辱两忘因忆秋崖工部尝教以我爱山居好十诗追次其韵聊写穷山之趣 其八》
宋代·吴锡畴

我爱山居好，苍矶一钓竿。白鸥春水阔，黄犊绿坡宽。

径菊香秋晚，溪梅约岁寒。人间幽意足，诗思倚栏干。

作者简介：（1215—1276）徽州休宁人，字元伦，一作元范，号兰皋。吴儆从孙。精研理学。有《兰皋集》。